**ANEXA nr. 2.9**

la **Regulamentul aprobat prin HCL nr.41/18.04.2017** privind

atribuirea contractelor de finanţare nerambursabilă din fondurile bugetului Comunei Șimand, alocate pentru activităţi nonprofit potrivit Legii nr. 350/2005

Direcţia de finanţare: Activităţi sportive, Promovarea sportului de performanţă

**CONTRACT DE FINANŢARE**

**Nr. \_\_\_\_\_\_\_\_ din data de \_\_\_\_\_\_\_\_\_\_\_\_**

**CAPITOLUL 1: Părţile contractante**

**Art. 1**

**Comuna Șimand**, cu sediul în ……….., str. ………, nr. …….., judeţul Arad, cod fiscal ………, telefon ……., fax ……….., reprezentat de ………….., în calitate de Finanţator, numit în continuare Finanţator

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul în localitatea \_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_, nr. \_\_\_\_, b. \_\_\_\_, ap. \_\_\_\_, judeţul Arad,cod fiscal \_\_\_\_\_\_\_\_\_\_, telefon \_\_\_\_\_\_\_\_\_\_\_, reprezentată de **\_\_\_\_\_\_\_\_\_\_\_\_\_\_ – preşedinte,** în calitate de Beneficiar, numit în continuare Beneficiar.

**CAPITOLUL 2: Obiectul contractului**

**Art. 2**

**(1)**Obiectul contractului îl constituie alocarea sumei de **\_\_\_\_\_\_\_\_ lei** de către Finanţator în vederea realizării de către Beneficiar a proiectului **„\_\_\_\_\_\_\_\_\_\_\_\_\_\_\_\_\_”**.

**(2)**Acordarea sumei către beneficiar se poate face şi în avans, pe bază de documente justificative.

(3)În cazul acordării avansului, acesta nu poate depăşi procentul de 30% din valoarea totală a contractului şi va fi menţionat în anexă la prezentul contract.

**(4)**La solicitarea fiecărei tranşe, beneficiarul se obligă să prezinte finanţatorului un raport intermediar privind stadiul implementării proiectului, din punct de vedere fizic, financiar şi al contribuţiei operatorului, precum şi documentele justificative aferente tranşei anterioare.

**(5)**La solicitarea ultimei tranşe de finanţare, beneficiarul se obligă să prezinte raportul de evaluare a proiectului şi documentele justificative din care să rezulte plăţile efectuate corespunzător cuantumului tranşei de finanţare, fără să depăşească suma alocată proiectului prin contract.

**(6)**Finanţarea, plata şi decontarea sumelor acordate se vor efectua cu respectarea prevederilor legale în vigoare.

**Art. 3**

Suma reprezentând finanţarea nerambursabilă va fi virată din contul Finanţatorului în contul beneficiarului nr. \_\_\_\_\_\_\_\_\_\_\_\_\_\_\_\_\_\_\_\_\_\_ deschis la Banca \_\_\_\_\_\_\_\_\_\_\_\_\_\_, potrivit legii, pe baza documentelor justificative prezentate în anexa la prezentul contract.

**CAPITOLUL 3: Durata contractului şi etapele de derulare a proiectului**

**Art. 4**

Prezentul contract se încheie pentru perioada cuprinsă între data semnării acestuia şi \_\_\_\_\_\_\_\_\_\_*.*

**Art. 5**

Proiectul prevăzut la art. 2 alin. (1) se va realiza în \_\_\_ etape:

Etapa 1

- în perioada: **\_\_\_\_\_\_\_\_\_\_\_ – \_\_\_\_\_\_\_\_\_\_\_**;

- acţiuni derulate: **„\_\_\_\_\_\_\_\_\_\_\_\_\_\_\_\_\_\_\_\_\_\_\_”**;

**-** cheltuieli din finanţarea alocată: **\_\_\_\_\_\_\_\_** lei.

Etapa 2

- în perioada: **\_\_\_\_\_\_\_\_\_\_\_ – \_\_\_\_\_\_\_\_\_\_\_**;

- acţiuni derulate: **„\_\_\_\_\_\_\_\_\_\_\_\_\_\_\_\_\_\_\_\_\_\_\_”**;

**-** cheltuieli din finanţarea alocată: **\_\_\_\_\_\_\_\_** lei.

**CAPITOLUL 4: Drepturile şi obligaţiile părţilor**

**Art. 6**

Finanţatorul:

- se angajează să asigure finanţarea proiectului **„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_"**– aria tematică **\_\_\_\_\_\_\_\_\_\_\_\_\_\_\_\_\_\_**, din bugetul Comunei Șimand, în baza hotărârii comisiei de evaluare şi selecţie a proiectelor prin procesul - verbal nr. \_\_\_\_\_\_\_\_/\_\_\_\_\_\_\_\_\_\_, potrivit prevederilor legale în vigoare;

- are dreptul să solicite beneficiarului rapoarte privind derularea proiectului, să supravegheze şi să controleze modul de utilizare a sumei repartizate, precum şi modul de respectare a dispoziţiilor legale;

- are dreptul să modifice cuantumul finanţării alocate sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către Beneficiar;

- în cazul în care beneficiarul nu respectă prevederile prezentului contract, finanţatorul are dreptul de a solicita restituirea sumelor acordate, precum şi sistarea virării sau diminuarea sumei repartizate, după caz;

- în cazul neprezentării documentaţiei necesare în vederea finalizării operaţiunilor de decontare în termen de 5 (cinci) zile lucrătoare de la data finalizării proiectului (dată menţionată la art. 4 din prezentul contract), finanţatorul sistează virarea sumei repartizată proiectului/tranşei de plată.

**Art. 7**

Beneficiarul:

- se obligă să cuprindă în bugetul proiectului contribuţia proprie de minimum 10%, respectiv suma de \_\_\_\_\_\_ lei, reprezentând cheltuieli pentru realizarea proiectului şi să prezinte documente justificative privind utilizarea acesteia;

- în cazul în care beneficiarul solicită avans la data semnării contractului are obligaţia de a prezenta Comunei Șimand, o scrisoare de garanţie bancară;

- scrisoare de garanţie bancară trebuie să fie acoperitoare atât pentru recuperarea avansului acordat, cât şi pentru repararea prejudiciilor ce ar putea fi aduse prin imobilizarea fondurilor publice, în cazul neîndeplinirii sau îndeplinirii necorespunzătoare a obligaţiilor contractuale ce derivă din acordarea avansului;

- are dreptul să primească sumele reprezentând finanţarea, în condiţiile prevăzute în prezentul contract;

- se obligă să utilizeze finanţarea numai în scopul realizării proiectului prevăzut la art. 2 alin. (1);

- se obligă să respecte etapele realizării proiectului în conformitate cu prevederile art. 5;

- are obligaţia ca atunci cand pentru îndeplinirea proiectului, acesta achiziţionează produse, servicii să respecte prevederile legale în materia achiziţiilor publice;

- se obligă să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte Finanţatorului ori de câte ori îi sunt solicitate, pe durata derulării contractului;

- se obligă să întocmească exact şi corect toate documentele justificative privind utilizarea finanţării;

- se obligă să facă dovada că dispune de echipamentele necesare realizării proiectului;

- se obligă să specifice pe afişe, cataloage, alte materiale de promovare, pe copertele CD-urilor, cărţilor şi altor bunuri similare, faptul că proiectul respectiv a fost realizat cu sprijinul financiar al Comunei Șimand;

- se obligă să specifice pe toată perioada derulării proiectului faptul că acesta este finanţat de către Comuna Șimand;

- se obligă să accepte controlul şi verificările Finanţatorului în legătură cu modul de utilizare a fondurilor ce constituie finanţarea primită;

- se obligă să prezinte Finanţatorului, în termen de 5 (cinci) zile lucrătoare de la data finalizării proiectului (dată menţionată la art. 4 din prezentul contract), raportul final de activitate, iar în situaţia în care proiectul se derulează în etape, rapoartele intermediare de activitate aferente fiecărei etape, conform Anexei nr. 1.10 din Documentaţia pentru elaborarea şi prezentarea propunerii de proiect în vederea acordării finanţării nerambursabile;

- se obligă să întocmească bugetul de venituri şi cheltuieli al programului conform Anexei nr. 1.13 din Documentaţia pentru elaborarea şi prezentarea propunerii de proiect în vederea acordării finanţării nerambursabile;

- se obligă să prezinte documentele justificative privind utilizarea finanţării cât şi pentru suma ce reprezintă contribuţia proprie, în xerocopie, ce vor fi certificate cu originalul;

**- *se obligă să prezinte în termen de 5 (cinci) zile lucrătoare de la data finalizării proiectului (dată menţionată la art. 4 din prezentul contract), xerocopii ale documentelor de plată vizate de trezorerie sau bancă, certificate cu originalul;***

***- în situaţia în care beneficiarul finanţării nerambursabile nu prezintă finanţatorului xerocopiile ordinelor de plată în termenul prevăzut la aliniatul precedent, beneficiarul se obligă să restituie suma prevăzută la art. 2 alin. 1 din prezentul contract;***

- se obligă să respecte prevederile actului constitutiv şi ale statutului propriu.

**CAPITOLUL 5: Modificarea, rezilierea, încetarea şi nulitatea contractului**

**Art. 8**

Prezentul contract poate fi modificat numai în cazuri temeinic justificate, cu acordul ambelor părţi, consemnat în scris prin act adiţional.

**Art. 9**

Prezentul contract poate fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligaţii contractuale.

**Art. 10**

Prezentul contract încetează să producă efecte la data rezilierii acestuia sau, după caz, la data prevăzută la art. 4.

**Art. 11**

(1)Curtea de Conturi are calitatea de a exercita controlul financiar asupra derulării activităţii nonprofit finanţate din fondurile publice.

(2)În cazul în care Curtea de Conturi sau alte organe de control abilitate ale statului stabilesc sume de restituit aferente finanţării nerambursabile, Beneficiarul se obligă ca în termen de 30 de zile de la data primirii notificării din partea Finanţatorului să restituie Finanţatorului sumele respective.

(3)Beneficiarul se obligă să achite şi dobânzile, penalităţile de întârziere şi orice alte sume de bani aferente sumelor de restituit, conform legislaţiei privind colectarea creanţelor bugetare, care se fac venit la bugetul de stat sau, după caz, la bugetul local, tot în termen de 30 de zile de la data primirii notificării din partea Finanţatorului.

**CAPITOLUL 6: Clauze speciale**

**Art. 12**

(1)Utilizarea finanţării în alte scopuri decât cele prevăzute în prezentul contract este interzisă şi atrage rezilierea/rezoluţiunea acestuia fără intervenţia instanţei judecătoreşti, fără punerea în întârziere şi fără vreo notificare sau somaţie prealabilă.

(2)În cazul în care Beneficiarului i s-a notificat rezilierea/rezoluţiunea prezentului contract din vina sa, se obligă ca, în termen de 30 de zile de la data primirii notificării, să restituie Finanţatorului sumele primite.

(3)În ceea ce priveşte restituirea sumelor primite, Beneficiarul se obligă să achite şi dobânzile şi penalităţile de întârziere, conform legislaţiei privind colectarea creanţelor bugetare, care se fac venit la bugetul de stat sau, după caz, la bugetul local, tot în termen de 30 de zile de la data primirii notificării din partea Finanţatorului.

**CAPITOLUL 7: Forţa majoră**

**Art. 13**

**(1)**Este exonerată de răspundere pentru neexecutare sau executare necorespunzătoare a obligaţiilor ce îi revin partea care a fost împiedicată de intervenţia unui caz de forţă majoră.

**(2)**Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

(3)Intervenţia forţei majore trebuie comunicată de partea care o invocă în termen de doua zile calendaristice de la data apariţiei acesteia.

**CAPITOLUL 8: Dispoziţii finale**

**Art. 14**

Comunicările între părţi în legătură cu executarea prezentului contract vor fi făcute numai în scris. În cazul în care Beneficiarul nu respectă prevederile prezentului contract, Finanţatorul are dreptul de a solicita restituirea sumelor acordate, precum şi sistarea virării sau diminuarea sumei repartizate, după caz.

**Art. 15**

Prezentul contract constituie titlu executoriu pentru satisfacerea creanţelor rezultate în urma rezilierii.

**Art. 16**

Clauzele prezentului contract se interpretează potrivit prevederilor Codului civil şi a legislaţiei incidente.

**Art. 17**

Eventualele litigii dintre părţi urmează a fi soluţionate pe cale amiabilă. În cazul nerezolvării pe cale amiabilă, litigiile urmează a fi soluţionate de instanţele competente, potrivit legii.

**Art. 18**

Prezentul contract a fost încheiat în trei exemplare având aceeaşi forţă juridică, din care două exemplare pentru Finanţator şi un exemplar pentru Beneficiar.

**FINANŢATOR BENEFICIAR**

COMUNA ȘIMAND \_\_\_\_\_\_\_\_\_\_\_\_\_\_\_\_\_\_\_\_\_

PRIMAR Preşedinte

CFP

………………….